**. NAPIREND**

**E l ő t e r j e s z t é s**

**Salföld Község Önkormányzata Képviselő-testületének**

**2018. február 19-i nyilvános ülésére**

**Tárgy: Badacsonytomaj Város és Ábrahámhegy, Salföld Községek Napközi Otthonos Óvodai Ellátását Biztosító Intézményi Társulása területéről bejáró Óvodás gyermekek szállítására vonatkozó megállapodás.**

**Előterjesztő: Fábián Gusztáv, polgármester**

**Előkészítette: Tóthné Titz Éva jegyzőt helyettesítő aljegyző**

**----------------------------** Jogszabállyal nem ellentétes

Előterjesztő

-----------------------------------

Tóthné Titz Éva jegyzőt helyettesítő aljegyző

**Tisztelt Képviselő-testület!**

Badacsonytomaji Közös Önkormányzati Hivatal Jegyzője tárgyalásra és elfogadásra megküldte a következő előterjesztést:

Magyarország 2018. évi központi költségvetéséről szóló C. törvény lehetőséget biztosít normatív állami támogatás leigényléséhez társulás által fenntartott óvodákba bejáró gyermekek után.

Badacsonytomaj város, Ábrahámhegy és Salföld községek önkormányzataival együttesen érintettek vagyunk a társulás területéről bejáró óvodás gyermekek okán a Pipitér Közös Fenntartású Napközi Otthonos Óvoda vonatkozásában.

Az előző év gyakorlatához hasonlóan ismételten javaslom megállapodás megkötését a Társulásban érdekelt Badacsonytomaj város, Ábrahámhegy és Salföld Községek Önkormányzataival a feladat ellátására.

A megállapodásban rögzítésre kerül, hogy Badacsonytomaj Város Önkormányzata a bejáró gyermekek után az adott évi költségvetési törvényben biztosított normatívát leigényli és azt a feladat elvégzését vállaló és bonyolító társönkormányzat részére átadja.

Magyarország 2018. évi központi költségvetéséről szóló C. tv 2. melléklet II. A települési Önkormányzatok egyes köznevelési feladatainak támogatása jogcím 3. pontja Társulás által fenntartott óvodákba bejáró gyermekek utaztatásának támogatása 189.000,-Ft/fő/év normatívát biztosít, a következők szerint:

*„A támogatás a*[***Mötv.***](https://optijus.hu/optijus/lawtext/A1100189.TV#sid)*alapján létrehozott társulás által fenntartott óvodákba járó - az 1.a) pontban figyelembe vett - gyermeklétszámból azon gyermekek után igényelhető, akik a lakóhelyüktől, ennek hiányában tartózkodási helyüktől eltérő településen veszik igénybe az óvodai ellátást és utaztatásuk autóbusz működtetésével, iskolabusz-szolgáltatás vagy különcélú menetrendszerinti autóbusz szolgáltatás vásárlásával biztosított. E támogatás szempontjából iskolabusz-szolgáltatás vásárlásnak minősül a menetrendtől függetlenül kizárólag e célból indított járat(ok) igénybevétele. A támogatás igénybevételének további feltétele, hogy az utaztatott gyermekek mellett kísérő utazzon.*

*A támogatás szempontjából az adott napon figyelembe vehető egy főként az a gyermek, akinek az utazását mind az oda-, mind a visszaúton a fentiek szerint biztosították. Az utaztatott gyermekek számának meghatározása: tervezéskor az éves becsült létszám, elszámolásnál az utaztatás kapcsán készített nyilvántartás alapján naponta összesített ellátottak száma osztva 220-szal.*

*A támogatás folyósítása a nettó finanszírozás keretében, az*[*Ávr.-ben*](https://optijus.hu/optijus/lawtext/A1100368.KOR#sid)*meghatározott időpontokban történik.”*

Kérem a T. Képviselő-testületet, hogy az előterjesztést megvitatni és a határozati javaslatot elfogadni szíveskedjenek.

**Határozati javaslat**

**SALFÖLD ÖNKORMÁNYZAT KÉPVISELŐ-TESTÜLETÉNEK**

**…/2018. (II.06.) HATÁROZATA**

***Megállapodás Badacsonytomaj Város Önkormányzat és Ábrahámhegy, Salföld Községek Napközi Otthonos Óvodai Ellátását Biztosító Intézményi Társulása területéről bejáró óvodás gyermekek szállításáról***

**Salföld Község Önkormányzatának Képviselő-testülete Badacsonytomaj Város Önkormányzat és Ábrahámhegy, Salföld Községek Napközi Otthonos Óvodai Ellátását Biztosító Intézményi Társulása területéről bejáró óvodás gyermekek szállítására vonatkozó – az előterjesztés mellékletét képező formában és tartalommal – Badacsonytomaj Város Önkormányzatával és Ábrahámhegy Község Önkormányzatával megállapodást köt.**

**Felelős: Fábián Gusztáv polgármester**

**Határidő: elfogadásra azonnal,**

**támogatás megkötésére az elfogadást követő 10 munkanap**

**MEGÁLLAPODÁS**

Amely létrejött, egyrészről

***Badacsonytomaj Város Önkormányzat****, mint a Badacsonytomaj Város és Ábrahámhegy, Salföld Községek Napközi Otthonos Óvodai Ellátását Biztosító Intézményi Társulása székhely települése (Badacsonytomaj Fő u. 14.) képviseletében: Krisztin N. László polgármester,*

másrészről

***Ábrahámhegy Község Önkormányzata*** *(Ábrahámhegy, Badacsonyi u. 13.) képviseletében: Vella Zsolt polgármester*

másrészről

***Salföld Község Önkormányzata*** *(Salföld Kossuth L. u. 27.) képviseletében: Fábián Gusztáv polgármester*

között 2018. évtől a Magyarország 2018. évi központi költségvetéséről szóló 2017. évi C. törvény (továbbiakban: törvény) 2. mellékletének II. 3. pontja alapján, a további években a mindenkor hatályos költségvetési törvény szerint, a társulás által fenntartott óvodába bejáró gyermekek utaztatásának támogatása normatív finanszírozás átadásáról, határozatlan időre.

1. Szerződő felek elismerik és kijelentik, hogy a Társulás fenntartásában működő Pipitér Közös Fenntartású Napközi Otthonos Óvodába járó, autóbusszal utaztatott gyermekek után a törvény 2. sz. mellékletének II.3. pontja alapján Badacsonytomaj Város Önkormányzatát 2018. évre 189.000Ft/fő/év normatív támogatás, a további években a mindenkor hatályos költségvetés szerinti normatív támogatás illeti meg.
2. Badacsonytomaj Város Önkormányzata, mint székhely település kijelenti, hogy a *„társulás által fenntartott óvodába járó gyermekek utaztatásának támogatása”* jogcímen járó normatív támogatást 2018. évre és a további években a hatályos jogszabályoknak megfelelően, a rendelkezésre bocsátott adatok alapján leigényli. Amennyiben a statisztikai létszám a leigényelt létszámot változtatja, úgy a támogatás összege is módosul.
3. A szerződő felek kijelentik, hogy az Ábrahámhegy és Salföld lakóhellyel (tartózkodási hellyel) rendelkező óvodásokat az adott település Önkormányzata által működtetett falugondnoki busz – továbbiakban iskolabusz szolgáltatás – szállítja a Badacsonytomaj székhelyű óvodába.
4. Ábrahámhegy és Salföld Községek Önkormányzatát, mint az utaztatási szolgáltatást biztosító önkormányzatokat az óvodások szállításáért jelen megállapodás 1. számú melléklete alapján 2018. évre 189.000,- Ft/fő/év, a további években a jogszabályok alapján leigényelhető normatív támogatás illeti meg.
5. Badacsonytomaj Város Önkormányzata a „társulás által fenntartott óvodába járó gyermekek utaztatásának támogatása” jogcímen 2018-tól a leigényelt normatíva összegét Ábrahámhegy Község Önkormányzatának működési célú támogatás értékű pénzeszköz átadásként két részletben átadja. A támogatás folyósítása az Ábrahámhegy Község Önkormányzata 72800030-10004218 számú számlájára, Salföld Község 72800030-10004524 számú számlájára átutalással történik minden tárgyév augusztus 15-ig, és a tárgyévet követő elszámolás – beszámoló – Magyar Államkincstár részére történt leadást követő 15 napon belül.
6. Ábrahámhegy Község és Salföld Község Önkormányzata, mint a szállítási szolgáltatást működtető és fenntartó önkormányzatok kijelentik, hogy a tárgyi támogatás szempontjából az iskolabusz szolgáltatás jogszabályi előírásait teljes körűen ismerik, és azt betartva látják el a feladatot, beleértve a támogatás igénybevételi feltételét képező kíséret biztosítását is, valamint utas lista vezetését. Ábrahámhegy és Salföld Községek Önkormányzatai vállalják, hogy az általuk vezetett utas lista másolatát havonta, a tárgyhót követő hónap 15. napjáig Badacsonytomaj Város Önkormányzatának átadja.
7. Ábrahámhegy és Salföld Község Önkormányzata vállalja, hogy a feladatellátásra visszavezethető szabálytalanság miatti szankció esetén – amennyiben a székhely település önkormányzatot a normatíva részbeni vagy teljes visszafizetésével sújtják – azt a székhely önkormányzat részére az érintett önkormányzat a közléstől számított 15 napon belül megtéríti.
8. A székhely önkormányzat polgármestere jogosult és köteles intézkedni, ha jelen megállapodás 7. pontjában foglalt fizetési feltétel végső határidejétől számított 15 nap elteltével – a befizetési kötelezettség nem teljesült – annak azonnali beszedési megbízás útján történő beszedése iránt. Az erre vonatkozó hozzájárulást Ábrahámhegy Község és Salföld Község Önkormányzata jelen megállapodás aláírásával megadja.
9. Jelen megállapodás az aláírás napján lép hatályba.
10. A megállapodás 60 napos felmondási idővel mondható fel.
11. Felek a megállapodást

Badacsonytomaj Város Önkormányzata Képviselő-testületének …./2018. (…...) Kt. határozatával és

Ábrahámhegy Község Önkormányzat Képviselő-testületének …./2018. (……..) Kt. határozatával hagyják jóvá.

Salföld Község Önkormányzat Képviselő-testületének ……./2018. (…...) Kt. határozatával hagyják jóvá.

Badacsonytomaj, 2018. ……… hó …….. nap.

|  |  |  |
| --- | --- | --- |
| **Krisztin N László** polgármester  Badacsonytomaj Város  Önkormányzata | **Vella Ferenc Zsolt** polgármester  Ábrahámhegy Község Önkormányzata | **Fábián Gusztáv** polgármester  Salföld Község Önkormányzata |

Ellenjegyzem:

|  |  |
| --- | --- |
| Wolf Viktória jegyző  Badacsonytomaji Közös Önkormányzati Hivatal | Tóthné Titz Éva  Dr. Szabó Tímea jegyzőt helyettesítő aljegyző  Kővágóörsi Közös Önkormányzati Hivatal |
| Tamás Lászlóné osztályvezető  pénzügyi ellenjegyző  Badacsonytomaji Közös Önkormányzati Hivatal | ……………………………  pénzügyi ellenjegyző  Kővágóörsi Közös Önkormányzati Hivatal |

**A megállapodás 1. melléklete**

Badacsonytomaj Város és Ábrahámhegy, Salföld Községek Napközi Otthonos Óvodai Ellátását Biztosító Intézményi Társulása

Ábrahámhegy és Salföld településről bejáró gyermekek létszáma

2018-ban

|  |  |  |  |
| --- | --- | --- | --- |
| **Évenkénti normatív támogatás Ft/év** | **Utaztatást ellátó önkormányzat** | **Intézmény megnevezése** | **Utaztatott gyermeklétszám összesen** |
| 2018. évi normatíva 189.000,-Ft/fő/év | Ábrahámhegy Község Önkormányzata | Pipitér Közös Fenntartású Napközi Otthonos Óvoda | .. fő |
| 2018. évi normatíva 189.000,-Ft/fő/év | Salföld Község Önkormányzata | Pipitér Közös Fenntartású Napközi Otthonos Óvoda | .. fő |